අලියා අපේ ගෙදර පොල් ගහක් මුල ගැට ගසයි. සාමාන්‍යයෙන් පුහු ගෙඩි නැති පොල් ගසේ ගැට ගසන්නේ අලියාට පෑගුණු විට පුහු පොල් ඇති නොවෙන විශ්වාසයටය. ගෙදර වත්තෙත් කොස් අතු, පොල් අතු කපා එකතු කරන අතර කිතුල් ගසක් ද කපා දෙයි. කිතුල් ගස අඩි හතරක පමණ කෑලි වලට කපා දෙන්නේ ඌට කෑමේ පහසුකමටය. මේ සේරම කෑම ටයිමන් අයියා අලියාගේ පිටේ නැග අලියා ලවාම අද්දවයි. කෑම බීම ලබා දී අලියා පොල් ගසේ මුල ගැට ගසයි. අලි පිහිය පොල් ගහේ කඳේ සවි කරයි. අලියාගේ කනට කර මොනවාදෝ කියා ටයිමන් අයියා ගෙදර යයි. පසු දා උදේන්ම එයි. ඔහු දුටුවිට අලියා පුරු පුරු ගා මොනවාදෝ දොඩවයි. අලියා දම්වැලින් ලිහා කරේ දමන ඔහු කෙළින්ම යන්නේ ළිඳ ළඟටය. මැටි කොරහකට වතුර පනිට්ටු තිහ හතළියක් ඇද වත්කරයි. අලියා ඒ වතුර බීගෙන බීගෙන යයි. අන්තිමට ඒ දිහා බලාගෙන ඉන්න අප වෙත වතුර විසි කරයි. ඉන්පසු අලියා පෙරලා උගේ පිටේ දූවිලි වැලි පස් පිස දමයි. දැන් අලියා අපේ මිදුලට යයි. ඌට, අවුරුදු කාලයේ නම් කැවුම්, කෙසෙල්ගෙඩි, කිරිබත් කෑම දෙනු ඇත. දවසක් ඉඳි ආප්ප දෙන්නට සූදානම් විය. අලියා හොඬවැල කටට ගෙන බිම දමයි. ඒ කියන්නේ ඉඳි ආප්ප ඇලෙන නිසා කෙළින්ම කටේ තබන්නට කියාය.
පොල් ගහක් මුල ගැට ගසා ඇත්තේ?
අලියා